CELEX: 32008R0156
Language: sk
Date: 2008-02-21 00:00:00
Title: Nariadenie Komisie (ES) č. 156/2008 z  21. februára 2008 , ktorým sa mení a dopĺňa nariadenie (ES) č. 109/2007, pokiaľ ide o minimálny obsah kŕmnej doplnkovej látky monenzín sodný (Coxidin) (Text s významom pre EHP)

22.2.2008   
            
            
               SK
            
            
               Úradný vestník Európskej únie
            
            
               L 48/14
            
         
      NARIADENIE KOMISIE (ES) č. 156/2008
   z 21. februára 2008,
   ktorým sa mení a dopĺňa nariadenie (ES) č. 109/2007, pokiaľ ide o minimálny obsah kŕmnej doplnkovej látky monenzín sodný (Coxidin)
   (Text s významom pre EHP)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Európskeho parlamentu a Rady (ES) č. 1831/2003 z 22. septembra 2003 o doplnkových látkach určených na používanie vo výžive zvierat (1), a najmä na jeho článok 13 ods. 3,
   keďže:
   
               (1)
            
            
               Doplnková látka monenzín sodný (Coxidin) bola povolená za určitých podmienok v súlade s nariadením (ES) č. 1831/2003. Nariadením Komisie (ES) č. 109/2007 (2) sa uvedená doplnková látka povolila na desať rokov na výkrm kurčiat a moriek, pričom povolenie je viazané na držiteľa povolenia uviesť uvedenú doplnkovú látku do obehu.
            
         
               (2)
            
            
               V nariadení (ES) č. 1831/2003 sa stanovuje možnosť pozmeniť povolenie doplnkovej látky na základe žiadosti držiteľa povolenia a stanoviska Európskeho úradu pre bezpečnosť potravín (ďalej len „úrad“).
            
         
               (3)
            
            
               Držiteľ povolenia kŕmnej doplnkovej látky monenzín sodný (Coxidin) predložil žiadosť, v ktorej navrhuje zmenu podmienok povolenia znížením minimálneho obsahu uvedenej doplnkovej látky, pokiaľ ide o použitie v prípade moriek.
            
         
               (4)
            
            
               Vo svojom stanovisku prijatom 18. septembra 2007 úrad navrhol znížiť minimálny obsah doplnkovej látky z 90 mg na 60 mg na kg kompletného krmiva, pretože sa môže považovať za účinný pri kontrole kokcidiózy (3).
            
         
               (5)
            
            
               Nariadenie (ES) č. 109/2007 by sa preto malo zodpovedajúcim spôsobom zmeniť a doplniť.
            
         
               (6)
            
            
               Opatrenia stanovené v tomto nariadení sú v súlade so stanoviskom Stáleho výboru pre potravinový reťazec a zdravie zvierat,
            
         PRIJALA TOTO NARIADENIE:
   Článok 1
   Príloha k nariadeniu (ES) č. 109/2007 sa nahrádza prílohou k tomuto nariadeniu.
   Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 21. februára 2008
      
         
            Za Komisiu
         
         Markos KYPRIANOU
         
         
            člen Komisie
         
      
   
   
      (1)  Ú. v. EÚ L 268, 18.10.2003, s. 29. Nariadenie zmenené a doplnené nariadením Komisie (ES) č. 378/2005 (Ú. v. EÚ L 59, 5.3.2005, s. 8).
   
      (2)  Ú. v. EÚ L 31, 6.2.2007, s. 6.
   
      (3)  Stanovisko Vedeckej skupiny pre doplnkové látky a výrobky alebo látky používané v krmivách pre zvieratá (FEEDAP) vo veci bezpečnosti a účinnosti látky Coxidin 25 % (monenzín sodný) ako kŕmnej doplnkovej látky pre morky. Prijaté 18. septembra 2007. Vestník EFSA (2007) 545, s. 1 – 13.
   
      PRÍLOHA
      
         
            „PRÍLOHA
            
                        Identifikačné číslo doplnkovej látky
                     
                     
                        Meno držiteľa povolenia
                     
                     
                        Doplnková látka
                        (obchodný názov)
                     
                     
                        Zloženie, chemický vzorec, opis, analytická metóda
                     
                     
                        Druh alebo kategória zvierat
                     
                     
                        Maximálny vek
                     
                     
                        Minimálny obsah
                     
                     
                        Maximálny obsah
                     
                     
                        Iné ustanovenia
                     
                     
                        Koniec obdobia platnosti povolenia
                     
                     
                        Predbežné maximálne hladiny rezíduí (MLR) v príslušných potravinách živočíšneho pôvodu
                     
                  
                        mg účinnej látky na kg kompletného krmiva s obsahom vlhkosti 12 %
                     
                  
                        Kokcidiostatiká a histomonostatiká
                     
                  
                        5 1 701
                     
                     
                        Huvepharma
                        NV Belgium
                     
                     
                        Monenzín sodný
                        (Coxidin)
                     
                     
                        
                                     
                                 
                                 
                                    Účinná látka:
                                    C36H61O11Na
                                    Sodná soľ polyéteru monokarboxylovej kyseliny, ktorú produkuje Streptomyces cinnamonensis 28682, LMG S-19095 vo forme prášku.
                                 
                              
                                     
                                 
                                 
                                    Zloženie faktorov:
                                    
                                                 
                                             
                                             
                                                Monenzín A: najmenej 90 %
                                             
                                          
                                                 
                                             
                                             
                                                Monenzín A + B: najmenej 95 %
                                             
                                          
                                                 
                                             
                                             
                                                Monenzín C: 0,2 – 0,3 %
                                             
                                          
                              
                                     
                                 
                                 
                                    Zloženie doplnkovej látky:
                                    
                                                 
                                             
                                             
                                                Technická látka monenzín sodný zodpovedajúci účinnosti monenzínu: 25 %
                                             
                                          
                                                 
                                             
                                             
                                                Perlit: 15 – 20 %
                                             
                                          
                                                 
                                             
                                             
                                                Pšeničné otruby: 55 – 60 %
                                             
                                          
                              
                                     
                                 
                                 
                                    Analytická metóda (1):
                                    Metóda na určenie účinnej látky: vysokoúčinná kvapalinová chromatografia (HPLC) s pokolónovou derivatizáciou a UV detekciou (λ = 520 nm).
                                 
                              
                     
                        Kurčatá na výkrm
                     
                     
                        —
                     
                     
                        100
                     
                     
                        125
                     
                     
                        
                                    1.
                                 
                                 
                                    Zákaz použitia najmenej tri dni pred zabitím.
                                 
                              
                                    2.
                                 
                                 
                                    Doplnková látka sa vo forme premixu pridáva do zložených krmív.
                                 
                              
                                    3.
                                 
                                 
                                    Najvyššia povolená dávka monenzínu sodného v doplnkových krmivách:
                                    
                                                —
                                             
                                             
                                                625 mg/kg v prípade kurčiat na výkrm,
                                             
                                          
                                                —
                                             
                                             
                                                500 mg/kg v prípade moriek.
                                             
                                          
                              
                                    4.
                                 
                                 
                                    Monenzín sodný sa nemieša s inými kokcidiostatikami.
                                 
                              
                                    5.
                                 
                                 
                                    V návode na použitie je potrebné uviesť:
                                    ‚Nebezpečné pre zvieratá čeľade koňovité. Toto krmivo obsahuje ionofór: nepodávať súčasne s tiamulínom a monitorovať prípadné nežiaduce reakcie pri súčasnom podávaní iných liekov.‘
                                 
                              
                                    6.
                                 
                                 
                                    Nosiť vhodný ochranný odev, rukavice a prostriedky na ochranu očí/tváre. V prípade nedostatočného vetrania v priestoroch nosiť vhodné vybavenie na ochranu dýchacích orgánov.
                                 
                              
                     
                        6.2.2017
                     
                     
                        25 μg monenzínu sodného/kg mokrej kože + tuku.
                        8 μg monenzínu sodného/kg mokrej pečene, obličkového a svalového tkaniva
                     
                  
                        Morky
                     
                     
                        16 týždňov
                     
                     
                        60
                     
                     
                        100
                     
                  
      
      
         (1)  Podrobné informácie o analytických metódach sú k dispozícii na tejto internetovej stránke referenčného laboratória Spoločenstva: www.irmm.jrc.be/crl-feed-additives“